पाएं अपने शहर की ताज़ा ख़बरें और फ्री ई-पेपरडाउनलोड करें
पुणा पुलिस स्टेशन में नवविवाहित के मौत के बाद ससुरालवालों के खिलाफ दहेज के लिए प्रताड़ित करने का मामला दर्ज किया गया है। लड़की के परिवारवालों ने विवाहिता को जहर देकर मारने का आरोप लगाया है। महाराष्ट्र के विरार के नूतनविनायक अपार्टमेंट में रहने वाले विनोद भंवरलाल प्रजापति ने बताया कि 10 मार्च 2020 को उसकी 18 वर्षीय बहन शीला की शादी 23 वर्षीय दिनेश प्रजापति से हुई थी।
दिनेश सूरत के एक निजी कंपनी में अकाउंटेंट की नौकरी करता है। शादी के कुछ समय के बाद है शीला की सास और ससुर छोटी-छोटी बातों को लेकर उसे ताना मारते थे। बार-बार मानसिक तौर पर प्रताड़ित करते थे। इस बारे में शीला ने अपने घरवालों को बताया जिसके बाद शीला की मां और मौसी ससुराल वालों को समझाने के लिए सूरत आए। उन्होंने ससुराल वालों से कहा कि शीला की उम्र छोटी है थोड़े समय में वह सब सीख जाएगी। सास ने कहा कि घर का काम नहीं आएगा तो नहीं रखेंगे।
दहेज की मांग पूरी न होने पर मायके से पैसें लाने का बना रहे थे दबाव
शीला घर पर फोन कर बार-बार ससुराल वालों द्वारा प्रताड़ित किए जाने के बारे में बताती थी। इसके बाद उन्होंने व्यापार के लिए 10 लाख रुपए लाने के लिए कहा तभी ठीक से रखेंगे। उसके बाद शीला को फरवरी 2021 में गांव ले गए थे, 15 दिनों के भीतर शीला के ससुराल वाले आकर उसे वापस ले गए।
14 मार्च को शीला ने फोन किया और कहा कि उसके सास, ससुर और जेठ ने उसके साथ मारपीट की और जबरदस्ती मुंह के अंदर चूहा मारने की दवा डाल रहे थे। इसके बाद तुरंत शीला का चाचा ललित और प्रकाश उसके घर पहुंचे। ससुरालवालों ने कहा कि 10 लाख रुपए मांगे थे, वह अभी तक नहीं दिए। इसके अलावा लड़की को घर का कोई काम भी आता नहीं।
ससुराल वालों पर जहर देने का आरोप
15 मार्च को सुबह 10 बजे शीला को लेकर विरार के लिए निकले, शाम के करीब 7 बजे विरार पहुंचने वाले थे तभी शीला के पेट में दर्द होने के साथ ही उल्टी होने लगा, परिवार वालों ने उसे एक निजी क्लीनिक में भर्ती कराया गया। जहां डॉक्टर ने उसका इलाज शुरू किया। तबीयत लगातार खराब होती गई, जिसके बाद उसे इलाज के लिए एक निजी अस्पताल में भर्ती कराया गया और इलाज के दौरान शीला की मौत हो गई। ससुराल वालों के खिलाफ केस दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn